— Дзядуля расказваў, што пра вайну аб'явілі па гучнагаварыцелях. Адразу пачалася мабілізацыя. Людзі тады яшчэ не ўсведамлялі, што будзе адбывацца. Спраўлялі адпраўкі, праводзілі на вайну сыноў. Захопнікі наступалі хутка. Прыйшлі і на нашы землі. У вёсцы Слабада немцы пабудавалі драўляны мост крыху больш чым за два тыдні. Доўгія калоны тэхнікі пацягнуліся праз яго і па шашы. Вораг спяшаўся да Масквы.